寄題周子中監丞萬象臺
作者：楊萬里
朝代：宋

paragraphs: 昔從永和望青原，永和在地山在天。
今從青原望萬象，青原在下臺在上。
乘成先生學海龍，眼高四海空復空。
如登中天騖八極，下視積蘇同絳宮。
萬物一馬喻多少，漆園小家窮計校。
須彌芥子亦未妙，葱嶺老胡烏知道。
此詩解嘲仍索閙，舉似先生應絕倒。